**210330**

**Өміріңіздің мәнін анықтауға арналған нұсқаулар**

***«Абайлаңдар, дүниеқор болудан сақтаныңдар! Байлығы қанша зор болса да, адам сол арқылы өз өмірінің иесі бола алмайды,»***

***(Лұқа 12:15)***

Бірде маған бір кісі: «Жолдасым екеуміз сізді ұзақ уақыттан бері тыңдап келеміз», - деп жазды. Басында бірнеше жылы сөздермен бастап, ол былай деп жалғастырды: “Біз әрдайым рухани өсуіміз керек екенін білеміз, бірақ кейде қалай жүру керектігін білмей, тығырыққа тірелеміз”.

Хатта бүгінгі көптеген адамдардың тарихы баяндалады. Жылдар өткен сайын сіздің өміріңіз күрделене түседі. Хаттын ең сонында, ол былай деп жазды: «Біз күн сайын Тәңір Иемізге қызмет етудің келесі деңгейіне қалай шығуға болатыны туралы сөз қозғаймыз. Бұл мәселеде қалай және қай жолмен жүру керектігін білмейміз. Егер менің айналамдағы адамдар үшін үлкенірек үйге көшу, ас үйде керемет ремонт жасау немесе футбол ойынында жеңіп шығу сияқты мәселелер маңызды рөл атқаратынын көрген кезде, мен де сондай дүниелік уайымдарға беріліп кетемін».

Өміріңізде үлкен өзгеріс енгізе алатын мына келесі нұсқаулар туралы ойланып көріңізші. Мен өзім әрқашан осы нұсқауларды жеке ұстануға тырысамын.

№1: Маңызды нәрсені бірінші орынға қойыңыз. Өміріңізде сіз бәрін жасап үлгере алмайсыз. Бәрін иемдене алмайсыз. Сондықтан сізге ұнай ма, жоқ па, өміріңізде сіз үшін не маңызды екенін шешуге тура келеді. «Менің өмірдегі мақсатым қандай? Мүмкін, Құдай менің өмірімде басқа жаңа, құнды нәрселер жасағынымды қалайтын шығар? Ал мен болсам, өзімнің күнделікті уайымдарыммен сол нәрселерді жасауға уақыт қалдырмаймын.» - деген сұрақтарды өз-өзіңізге қойып көріңіз.

№2: Шынайы болыңыз. Яғни, біздің мәдениетіміздің жетегінде жүруден, басқалардың бәрі солай істеп жатыр деген оймен бір заттарды сатып алу, жасау, тіпті белгілі бір нәрселер туралы сөйлеуден бас тарту керек. Өзгелерден басқаша болу әрдайым жақсырақ болу дегенді білдірмейді, бірақ шынайы және ақ ниетті болу - сіз аз адамдар тобында екеніңізді білдіреді. Өтйкені ондай адамдар өте аз.